Michael Ondoga

Major General Michael Ondoga (yazaalibwa 1960) omu kubannamagye abakulu mu ggye lya Uganda People's Defence Force (UPDF). Mu kiseera kino akola nga avunaanyizibwa ku byekijaasi ku kitebe kya Uganda mu Bwakabaka bwa Saudi Arabia. Yalondebwa ku kifo ekyo mu July 2019. 

 Obuvo bwe 
Michael Ondoga yazaalibwa mu Disitulikiti y'e Moyo  nga mu mwaka gwa 1960. 

 Emirimu mu magye 
Yakola ng’omuduumizi w’ekibinja kya UPDF e Somalia mu mugye g'omukago gwa African Union Mission to Somalia ( AMISOM ). Ekifo kino yakiweerezaamu okuva mu 2012 okutuuka mu 2013. Ondoga yayitibwa okudda mu Kampala mu Gwekkumi  2013, oluvannyuma lwoluvuvuuma  nti obuli bwenguzi bwali busensedde amagye ga Uganda mu Somalia era nga googerwako mu okubba emmere, okutunda emmundu mu ngeri emenya amateeka, n'Obubbi bw'amafuta. 

Oluvannyuma lw’okwegyeerezebwa emisango gyonna mu Gwokutaano 2015, yamala emyezi emirala 10 nga tali mu buweereza. Mu Gwokusatu 2016, yasindikibwa mu kitongole kya National Enterprise Corporation ng’omumyuka wa ssenkulu avunaanyizibwa ku ntekateeka ya Kyoga Project  evunaanyizibwa ku kukola eby'okulwanyisa ebibwatuka e Nakasongola . Ondoga yali amyuuka Major General James Mugira . 

 Kkooti y’amagye 
Mu Gwekkuminoogumu 2013,  Ondoga yakwatibwa ne ba ofiisa abalala babiri bwebaakolanga emirimu mu Somalia. Yavunaanibwa emisango egisukka mu 30 omuli n'okulemererwa okukola emirimu gye. Yasimbibwa mu kooti yamagye mu biro ebyo eyali ekubirizibwa Brigadier Moses Ddiba Ssentongo .  Bwe yali mu kkomera, oluvannyuma lw’okumibwa omukisa okweyimirirwa emirundi egiwera, yalongoosebwa mu ddwaaliro ly’amagye e Bombo mu Gwokutaano 2014.  Mu Gwokutaano 2015, yaggyibwako emisango gyonna kkooti y’amagye, eyakubirizibwa Major General Levi Karuhanga, era n’ayimbulwa okuva mu kaduukulu.  

 Obulamu bwe 
Major General Michael Odonga mufumbo era muzadde. 

 Laba ne 

 Eggye lya Uganda People's Defense Force
 Moses Ddiba Ssentongo
 James Mugira

 Ebijuliziddwa